El portal dixital de la música asturiana. Pa que siempre la lleves contigo.
Recibe’l to pidiu en 24/48h
#000001
El 11 d’agostu foi’l 50 aniversariu del nacimientu del hiphop en Nueva York y anque les esperiencies de rap n’asturianu son escases, esti estilu lleva 26 años sonando na nuestra llingua.
#000003
Va 50 años que’l barriu neoyorquín del Bronx acoyó’l nacimientu del hiphop, ún de los movimientos culturales más influyentes de finales del sieglu XX y d’esti XXI. La cai foi l’escenariu; les comunidaes afroamericanes y latinoamericanes les protagonistes; y los block parties les folixes qu’aglutinaron y dinamizaron les cuatro espresiones que formen esta cultura urbana: rap -forma de cantar o recitar que da nome al xéneru musical-, DJing o turntablism -reproducir y crear pistes de música nuna mesa de mezcles-, breakdance -el baille-, y graffitti -la pintura con aerosoles n’espacios urbanos-. Esti movimientu evolucionó, amestóse con otros sones -d’él fueron naciendo estilos como’l reggaeton, rap-metal o trap-, y trescendió milenta llendes, convirtiéndose nún de los fenómenos musicales más populares y globales del nuestru tiempu. Espardióse tanto qu’hasta se fizo rap n’asturianu en Bimenes; pero’l camín d’esti xéneru fechu na llingua’l país ye tovía mui pequeñu y inestable.
#000004
“Si España qu’Españe” d’Anarquía Positiva foi’l primer rap grabáu n’asturianu
#000005
Según dalgunes fontes, el nacimientu del hiphop foi’l 11 d’agostu de 1973 nel Bronx. Esta fecha ye discutida, pero lo que sí que ta claro ye cuándo nació’l rap n’asturianu: 1997. L’entamu marcólu la publicación del cantar “Si España qu’españe” d’Anarquía Positiva dientro del discu L’Asturianu Muévese, históricu compilatoriu publicáu por Discos L’Aguañaz a iniciativa del so responsable, Xune Elipe, nel que quince perconocíes bandes vasques, gallegues, catalanes, castellanes y aragoneses grabaron una versión n’asturianu d’ún de los sos temes y cinco bandes asturianes aportaben un cantar d’aquella inéditu. L’avilesín Dani Stylo, “patriarca” del hiphop n’Asturies, yera’l cantante d’Anarquía Positiva, grupu rap-metal surdíu nos 90 que yera de los pocos qu’había d’esti estilu per tol Estáu español. El compromisu llingüísticu y col hiphop d’esti músicu ye constante a lo llargo de los últimos 25 años y la so voz ta presente n’esperiencies de rap n’asturianu como’l cantar “Un Pasu Alantre” (2006) del colectivu Músicos Pola Oficialidá; los dos discos de Soncai System; les versiones de Dixebra -“Grieska” y, xunto a Arma X, “Kuenka Chunga”- que fizo pal compilatoriu Salú ya Dixebra (2007); la so participación nel grupu de hiphop dafechu n’asturianu K-Nalón; o la collaboración nel cantar “Asturies Streets III” (2017) del raperu xixonés Doris Escarlata.
#000006
Dani Stylo, “patriarca” del rap n’Asturies
#000007
Per otru llau, tres la separación de Stoned Atmosphere, Arma X siguió una trayectoria en solitario qu’aporta hasta los nuestros díes. Tien rapeao n’asturianu davezu xunto a Soncai System, nel compilatoriu Bestiariu 3 (La Fabriquina, 2017) col cantar “Nun ye País pa Gatos”; o collaborando nesti 2022 nel corte “Sigui’l camín” de Mostru l’Horru. Nesti últimu tema tamién andecha la rapera llangreana Guaja D, ún de los nomes más destacaos del actual rap fechu n’Asturies y que tien un tema grabáu n’asturianu, “Se esnalar”, dientro del compilatoriu El Mio Cantar qu’editó la Conseyería de Cultura en 2019. Güei Cuenca Maphia nun existe, pero sigue faciéndose hiphop nes cuenques. El castellanu ye la llingua qu’usaron la mayoría d’estos grupos pa espresase, anque tamién hebo bien de cantares n’amestáu, reflexando asina la realidá llingüística de les cuences. Proyectos yá finaos como Testimoniu la Víztima -que tienen tamién temes dafechu n’asturianu- o 13 Palabras son dalgunos exemplos xunto a otros nones anguaño n’activo como Machodeferia.
#000010
Rap made in Tutu Estudios
#000012
Poder sentir rap n’asturianu ye daqué qu’hai qu’agradecer tamién a Sergio Rodríguez, responsable de los Tutu Estudios de Corvera. De les sos composiciones nacieron les bases musicales de los cantares del colectivu Músicos Pola Oficialidá. Baxo esti nome asoleyaron diez temes qu’ente 2005 y 2021 fixeron por poner banda sonora a la reivindicación llingüística, faciéndolo amás con soníos novedosos dientro de la música n’asturianu. Rap, reggae, funk o soul sonaron nestos cantares so los que rapearon los yá mentaos Delfín Valdés y Dani Stylo, Vito Álvarez y Aique de los desapaecíos Chalaneru Sound System, Galán, Miguel Fernandi de Skama la Rede o Xune de Dixebra.
#000013
Soncai System amestó nos sos dos discos rap, reggae, rock y hasta jazz
#000014
Y la cosa nun quedó ehí. El tándem formáu Sergio Rodríguez y Xune Elipe creó Soncai System, un proyectu de música mestiza nos que’l rap tuvo abondo protagonismu xunto a otros sones como’l reggae, rock o incluso jazz. Los discos Clashturies (2007) y Revoluson (2012) recueyen temes que rapeen na llingua llariega y nos que collaboraron DJ Pimp -ganador de dellos campeonatos de turnablism del Estáu español- y otros MC como’l pernomáu Dark la eMe, Navarro, Ruboh d’Unomasuno -otra de les formaciones más populares de la historia del rap d’Asturies- o l’astur-colombianu Shalom, que tamién tien rapeao con Dixebra y Músicos pola Oficialidá.
#000015
Hai artistes qu’anque rapeen en castellanu, usen frases n’asturianu, tienen dalgún tema n’ast o empleguen l’amestáu
#000016
Al contrario de lo que pasó n’otros xéneros “importaos” como’l rock o’l folk celta, n’estos 25 años d’historia que tien el rap n’asturianu nun se construyó una escena estable, continua y con una trescendencia bultable ente’l públicu. Como fuimos mentando, sacantes el casu de K-Nalón, la mayoría de les esperiencies fueron collaboraciones puntuales, frases n’asturianu en dalgún cantar -como les del xixonés Doris Escarlata o’l raperu de Samartín Machodeferia-, o participación de MCs en proyectos colectivos. Amás cuasi siempre los protagonistes foron los mesmos, lo que contrasta con una escena de hiphop fecha n’Asturies que tien a nomes actuales tan destacaos como Gazir -raperu de Muros del Nalón que con namás 21 años ye campeón internacional en delles competiciones de freestyle y al que siguen cuasi 500.000 persones n’Instagram- o’l xixonés Enol, que tien más de 250.000 oyentes mensuales en Spotify. Tamién contrasta cola escena de música urbana gallega, vasca o catalana, con abondes formaciones que rapeen nes sos llingües autóctones. Hai dalgunes razones que despliquen esta anomalía, como la poca mocedá qu’hai n’Asturies, o la falta d’alfabetización n’asturianu y d’una política llingüística atractiva ente la xente más mozo. Sicasí, esti 2022 hai dalgunes razones pal optimismu.
#000018
«Hai dalgunes razones que despliquen la debilidá del rap n’asturianu , como la poca mocedá qu’hai n’Asturies, o la falta d’alfabetización n’asturianu y d’una política llingüística atractiva ente la xente más mozo»
#000019
N’abril asoleyó Fesoria y Garabatu, la sesta referencia de Bimenes UnderPrau, proyectu formáu en 2018 en Bimenes pol astur-madrilanu Pablo M. Testa pa esperimentar cola música electrónica y la narrativa sonora. Tres adentrase nel hiphop en 2021 cola maqueta Pelo Segao, con esti trabayu nuevu axunta electrónica, hiphop y lletres n’asturianu de calter políticu y reivindicativu a lo llargo de diez temes nos que la esperimentación sonora ta bien presente, abriendo asina un camín distintu dientro de la escena del rap n’asturianu.
#000020
Mostru l’Horru presentaron el so primer discu nel ciclu Amosando
#000021
El MC xixonés Fran Méndez y el productor llangreanu Zeros formen Mostru l’Horru, dúu que se presentó esti 2022 ente’l públicu con abonda sonadía, por mor de que’l so tema “Fíu d’un pueblu” foi nomináu al Premiu Camaretá al Meyor Cantar. Tres d’asoleyar dellos singles y videoclips a lo llargu l’añu, a finales de setiembre publicaron Señales de Fumu, el so primer llarga duración. El trabayu supón el regresu d’esi rap n’asturianu comprometíu que representaben formaciones como K-Nalón, pero actualizándolo al tiempu nuestru y a los gustos musicales del dúu. D’esta manera, nel álbum suenen influencies d’otros estilos como’l reggae o’l rock; voces rapeaes y tamién melódiques; les collaboraciones d’Arma X, Guaja D y el guitarrista folk Nel de Purnea; y unes lletres con abonda riqueza llingüística centraes en temátiques polítiques y personales.
#000022
«El rap n’asturianu lleva resistiendo 25 años pesie a toles dificultaes y va abriendo un camín pel que ye necesariu que se sumen nueves voces que faigan rap, trap, dembow o reggaeton, pa que l’idioma conecte colos gustos musicales de la mocedá d’esti tiempu»
#000023
Como curiosidá, tanto’l cabezaleru de Bimenes UnderPrau como’l de Mostru l’Horru, tán emigraos anguaño en Barcelona; una amuesa de la emigración xuvenil que sufre Asturies y de cómo esto afecta a la estabilidá de la escena y al so públicu, que se ve amenorgáu. Sicasí, el rap n’asturianu lleva resistiendo 25 años pesie a toles dificultaes y pasín a pasu va abriendo un camín pel que ye necesariu que se sumen nueves voces que faigan n’asturianu rap, trap, dembow o reggaeton, pa que l’idioma conecte colos gustos musicales de la mocedá d’esti tiempu, como asina lo fizo’l canciu astur cola mocedá de los años 70, el folk cola de los 80, o’l rock cola de los 90.
#000024
Antón Menchaca siguen renovando la tonada nel so discu nuevu ‘Los Díes Contaos’
Llibertá, autoestima y identidá asturiana universal
Raúl Alonso: «La música n’asturianu trunfa»
La nueva escena musical d’Iruñea
Rodrigo Cuevas asoleya ‘Manual de Romería’
Misiva va sacar un CD nuevu’l 14 d’ochobre
#000030
Antón Menchaca siguen renovando la tonada nel so discu nuevu ‘Los Díes Contaos’
#000031
Llibertá, autoestima y identidá asturiana universal
#000032
Raúl Alonso: «La música n’asturianu trunfa»
#000033
La nueva escena musical d’Iruñea
#000034
Rodrigo Cuevas asoleya ‘Manual de Romería’
#000035
Misiva va sacar un CD nuevu’l 14 d’ochobre
#000036